germanor | Malandia\nArxiu d'etiquetes: germanor\nPersones que cerquen estudiar la seua cultura… i altres, molt obertes\n6 de gener de 2022 Generalempatia, germanor, matriarcalismeLluís Barberà i Guillem\nEn el grup “Cultura mallorquina”, el 26 de desembre del 2021 plasmàrem el post, i ens comentaren “Aquest fet m’ha passat vàries vegades i a llocs molt rars. Com més enfora estàs de casa, més se t’obri el cor: és una alegria i, després, ‘amigos para siempre’.\nLa primera vegada que vaig anar a Sardenya, no sabia que en l’Alguerho parlaven, els vells, el català. Va ser una gran sorpresa” (Rosa Galmes), a qui Julia Pons li comentà “Jo vaig parlar, també a l’Alguer, en català, amb un senyor d’uns cinquanta anys… No diria que fos un vell” i, aleshores, Rosa Galmes li afig “Tot és relatiu. Quan jo hi vaig anar tenia vint anys i pot esser que les persones grans no fossin tan grans”; “Jo vaig trobar uns catalans al Yukon, Canadà” (Eulalia Vallvé Vallori), “Sent alegria! M’ha passat a Alemanya, a Frankfurt, per exemple, parlar amb valencians que hi havien emigrat als anys seixanta, s’havien quedat i tenien fills, més o menys, de la meva edat… Va ser molt curiós.\nA Alemanya, hi ha gent que estudia i aprecia el català. O a l’Alguer, a una botiga on l’amo em va atendre en un català ‘alguerès’ molt bonic. I no era un vell, per cert” (Julia Pons), “Doncs, mira. Fa uns anys, érem a un cafè en els Camps Eliseus i darrere nosaltres, hi havia unes persones que xerraven es mallorquí i, de prompte, em vaig donar compte i li vaig dir, as meu home ‘Mira, darrere nosaltres, xerra es mallorquí’ i em diu ‘Que va!, és que tens tantes ganes de sentir-lo que tot t’ha paregut!’. Però no: va ser una alegria de poder xerrar sa nostra llengua. Vàrem estar molt contents” (Francoise Ramon), “Una forta emoció. He tingut la sort de treballar a Son Espases i enraonar amb un 80% d’illencs, en el seu català. Disfrutem tots: ells i jo” (Merce D. Bertran), “Jo em sento capaç, fins i tot, en el provençal, llengua d’oc, i totes les variants, fins i tot, l’aranès -mira que en soc, de valenta-.\nEl valencià és molt divertit. Tot ho fan xicotet.\nEl mallorquí és com una cantarella… és una tonada singular.\nParlo català occidental. Dit això, he llegit i estudiat ambdues variants. Perquè sí, perquè em dona la gana. Ha, ha, ha” (Estela Monne), “Idò, mirau: per Avon, em vaig trobar una persona que havia nascut al mateix poble que jo a Tamanrasset, sud d’Algèria, i feia deu dies que estàvem al mateix campament esperant fent comboi per fer el desert del Sahel… i jo pensava que ell era basc, i ell pensava que jo era madrilenya. La matricula dels vehicles i parlàvem en castellà. Va esser quan ens acomiadàrem, que intercanviàrem adreces… Al·lucinant i, a més, era tio de la nóvia del meu germà. Ha, ha, ha, ha.\nTots dos sabíem de l’existència d’un, de l’altre, però mai ens havíem vist… i trobar-nos a un lloc tan singular…\nDos mallorquins perduts pel món.\nI, un altre, el vaig trobar a Mauritània. Havia espanyat el barco i em vaig adonar que era mallorquí perquè es va fer mal i va flastomar un ‘Batuadell!’ I li vaig contestar en mallorquí i va al·lucinar” (Rosa Galmes), “He viatjat per molts de països i sempre he acabat trobant qualque mallorquí o espanyol. Sempre m’ha alegrat de poder xerrar sa meva llengua a fora terra.\nAvui, concretament, he fet un comentari en mallorquí dins un grup d’Espanya. D’això, no en fa ni una hora, i ja m’han dit ‘Tonto’ ‘irrespetuoso’, ‘mamarracho’, i ventura qualque cosa més que no he tingut temps de llegir. Tot per es simple fet de comentar i donar a conèixer sa riquesa culinària de sa meva terra i ens sa meva llengua materna. No podeu imaginar la ràbia i sa impotència que he sentit davant tanta incultura, hipocresia i, en poques paraules, davant tanta estupidesa.\nÉs molt agradable anar a la fi del món i conèixer gent que xerra com tu. Però és molt trist troba qualcú que oneja sa teva mateixa bandera, que et menysprei i insulti per no conèixer la cultura i varietat lingüística des seu país” (Vicenç Pérez Castanyer), a qui Rosa Galmes comenta “HI ha persones que redueixen els seus coneixements a un petit lloc; altres, que cerquen estudiar diferents cultures… Tot s’ha de respectar. Són camins que porten a diferents llocs, però, no per això, ens hem d’insultar”.\nNovament, es plasma que moltes persones catalanoparlants, fins i tot, són molt obertes amb persones d’altres Estats i de cultures, àdhuc, diferents a la de la seua llengua materna.\nIgualment, cal afegir que, en aquest grup, la partipació ha sigut alta i amb aportacions extenses i interessants.\nAgraesc la col·laboració de les persones esmentades, la de les que participen en l’estudi sobre el matriarcalisme i a les que em fan costat dia rere dia.\nNotes: El Yukon és una zona de Canadà situada en la part nord-occidental de l’estat canadenc i al costat d’Alaska.\n En l’original, “despedírem”.\nPersones molt obertes, fins i tot, en l’estranger\n5 de gener de 2022 Generalempatia, germanor, matriarcalisme, tradicions relacionades amb la nit de Reixos, tradicions relacionades amb la nit dels Reis d'OrientLluís Barberà i Guillem\nEn el grup “Frases cèlebres i dites en català”, el 26 de desembre del 2021 ens plasmaren “Jo sempre que he viatjat per fora de Catalunya i m’he trobat amb persones que parlen en la mateixa llengua, he sentit alegria i he procurat parlar amb elles” (Montserrat Carulla Paüls), “Ja fa uns anys, vam celebrar les nostres noces de plata i els fills ens van enviar de viatge a Tunísia…\nAl desembarcar allí, el grup que ens va tocar, tots eren de diferents parts d’Espanya: madrilenys, gallecs… Nosaltres érem els únics catalans, no vam tenir problemes perquè som bilingües…\nEntre nosaltres dos, parlàvem en català i, els nadius d’allà, quan ens sentien parlar, sempre se’ns acostaven acostaven per curiositat i ens demanaven quin idioma parlàvem…\nEns sentíem importants i, alhora, estàvem tranquils perquè podíem dir el que volguéssim, perquè no ens entenien…\nL’últim dia, en el hall de l’hotel, vam sentir una colla de jovent que parlava en català…\nEns hi vam acostar, els vam saludar i vam estar xerrant durant molta estona, com si ens haguéssim conegut de tota la vida.\nVa ser una experiència molt bonica i agradable…\nI, per arrodonir-ho, ens van dir que estaven de viatge de final de carrera.\n-Quina carrera heu fet?\n-Una carrera nova: ‘Teràpia ocupacional’.\nI vaig i els dic: ‘Oh, que xulo!!! La nova carrera de Creu Roja!!!\nVan quedar de pedra i ens van dir:\n-Sempre que diem quina carrera fem, ningú sap de què va el tema… HEM HAGUT D’ANAR A TUNÍSIA PERQUÈ ALGÚ SAPIGUÉS QUINA ERA!!!” (Rosa Rovira), “Ens agermana…” (Rosa Cortina Mercader), “Molta alegria.\nI em dic, a mi mateix: ‘Que bé sento la parla de la Meva Terra, Catalunya, Estimada’” (Judit Benavent Marsal).\nEn el grup “Jo parli català rossellonès”, on també posàrem el post el 26 de desembre del 2021, ens comentaren “Doncs, em va passar fa dues setmanes a Polònia. Dos nois darrere meu parlaven en català: no me’n vaig poder estar, els vaig donar el ‘Bon dia’, ens vam preguntar d’on érem. Estàvem tots de vacances. I no em vaig sentir tan perduda enmig de tant polonès, una llengua tan difícil. Les poloneses em van acollir molt bé i vaig sentir-los molt propers” (Pilar Muntané), “Fa quatre mesos, al llac Braies, vàrem seure una estona i, darrere nostre, teníem tres nois parlant català que eren de prop d’on visc. Vàrem xerrar de la sort, que havia parat de ploure i la boira era escampada. Et fa sentir com molt acompanyat, sobretot, perquè veníem d’Eslovènia, on no enteníem un borrall del seu idioma” (Margarita Noé Pareras).\nEn el grup “Xq ens agrada l’Antropologia”, on també l’havia publicat el 26 de desembre del 2021, Lluis Tomas Roig em comentà “De bon principi, s’estableix una forta empatia, sobretot, quan la trobada és a l’estranger o a llocs que no són els Països Catalans”.\nEn relació amb el darrer comentari, el 27 de desembre del 2021, quan en llisquí molts a ma mare, per telèfon, em digué “Germanor”, que és una de les coses que sents, com em passà, una vegada, en una població castellana, quan, un pediatre valencià (que, des de que encara no tenia deu anys, hi havia anat a viure) i jo (i, sobretot, més jo, perquè ell ja estava molt més avesat a emprar el castellà), li parlí en la meua llengua materna i continuàrem, molt fàcilment, la conversa.\nCom podem veure, tot i que no s’indicàs “fora de la comunitat autònoma on viviu”, moltíssims comentaris (i cal dir que, molts dels que hem escrit fins ara, redactats per persones que encara no ens havien escrit), indiquen que, entre valencians, catalans, baleàrics, habitants de la Franja de Ponent, andorrans i de l’Alguer, com a terra d’origen, hi ha germanor per mitjà de la llengua.\nFinalment, com que hui celebrem la Nit dels Reis d’Orient (o de Reixos), vos escric unes paraules que, hui mateix, m’ha dit mon pare, nascut en Aldaia (l’Horta de València, en 1942), d’una tradició, si més no, en moltes poblacions valencianes, per a que els Reixos porten els regals als nens i als xiquets: “Posar en el balcó una garbeta d’herbes, garrofetes”. I, gràcies a Maria Antonia Ibáñez Picó, hem sabut que, “A Felanitx, deien als infants que, si no feien bonda, els Reis els durien un rave tort”, com comentí a mon pare.\nNotes:  “Recepció”, en anglés.\n En el nord d’Itàlia.\n Aleshores, jo tindria uns quinze anys, això és, pel 1986.\nFinalment, dir-vos que, hui, hem accedit a un escrit sobre la festa “La nit de naps i cols”, eròtica i matriarcal, que figura en diferents entrades d’Internet i, com ara, en aquest enllaç que m’ha enviat Montserrat Rius Malet i que, el 5 de gener del 2022, Josep Querol havia plasmat en el grup de Facebook “De Reus al món” https://m.facebook.com/groups/306030103462285/permalink/1035967163801905 . La foto apareix en el post esmentat.


1 agost 2027. Enviat per Toni Olivé a les 7,00. Per celebrar que m’he jubilat ahir vam portar amb l’Anna la canalla de la Núria i la Cesca al zoo. Mentre anàvem i tornàvem amb aquest fantàstic tren vaig recordar els anys de lluita per aconseguir-lo.\nFa vint anys la Generalitat en va començar a parlar. Molta gent, escèptica, ho veia com una realitat per al 2050. El 2050, tots morts. Va ser llavors quan vam crear l’Associació d’Usuaris. Per afegir més pressió a la pressió que poguessin fer els ajuntaments, els consells comarcals, els partits polítics, les patronals, els sindicats, les entitats... Vam poder demostrar a la Generalitat que hi havia milers d’usuaris de l’Anoia i d’altres comarques veïnes que havien d’anar a Barcelona i que hi volien anar amb tren i en condicions. I vam poder aportar noms i cognoms.\nAl principi va costar crear l’Associació. Els polítics se la van mirar amb recel. Per què cal una associació d’usuaris si ja hi som nosaltres, per defensar els interessos dels ciutadans del territori? Que es pensen que no ens ocupem prou del tema? No serà que algun dels promotors vol fer carrera política i aprofitar l’associació de trampolí? No serà que darrera l’associació hi ha els altres? Finalment, van entendre que havíem constituït l’Associació per sumar, que l’Associació no naixia per fer la feina dels polítics, sinó per reforçar-la, que ningú no cercava notorietat. Finalment, tothom va entendre que potser l’objectiu s’assoliria abans si, a més de qui ja hi estava treballant, hi havia una entitat formalment constituïda que aplegués els usuaris habituals del trajecte en una sola veu i traslladés de manera constant la urgència a la Generalitat.\nAl principi també va costar crear l’Associació perquè molta gent pensava més en una plataforma. Però llavors naixien i morien plataformes per a tot, i va semblar millor crear una associació d’usuaris, amb estatuts, associats, òrgans de govern, NIF, compte bancari i tota la pesca.\nAhir recordava aquells anys: manifestacions, crides, taules i estands al carrer, reunions informatives, exposicions públiques, però també molts viatges a Barcelona, moltes hores en despatxos, algunes emprenyades i sobretot temps i energies. I també algun duro que vam haver de posar de la nostra butxaca. Però finalment el tren va arribar, molt abans del que pensaven els escèptics. Ahir recordava la importància de tenir un somni perquè després hi hagi una realitat.


El Minipop de Tarragona ja està en marxa\nAl llarg de la tarda es van succeir les actucions a l'escenari del festival\nMinipop 2017.La jornada de divendres\nAquest dissabte l'amenaça de pluja afectarà el festival familiar de música i tallers\nActualitzada 03/06/2017 a les 16:58\nL'edició del 2017 del festival Minipop ja està en marxa. Aquest divendres es va inaugurar la fira de minicrafts a la rambla Nova i també el tradicional espai que ocupa tot el passeig de les Palmeres, on s'ubiquen els diferents espais del certamen de caràcter familiar.\nAmb les actuacions com a teló de fons els diferents tallers i activitats s'anaven succeint. Al vespre, els 'festivalers' es van aplegar en el sopar que va continuar amb una projecció cinematogràfica d'una pel·lícula xinesa. Abans però, també es va fer el concurs de coneixement sobre el festival, que va servir per a repartir diversos premis entre els participants.\nAquest dissabte, els organitzadors hauran d'estar atents a la situació meteorològica, doncs l'amenaça de pluja segurament marcarà el desenvolupament de festival. Per saber les novetats sobre la realització del festival es pot accedir a la pàgina web: AQUÍ


Visita a “Santa Coloma. Els orígens” – Butlletí UdA\nAnterior Robots Mestres!?\nSegüent Buddy Program 2018-2019: Jornada d’acollida\nAmb motiu de la inauguració del videomapatge de “Santa Coloma. Els orígens” i les jornades de portes obertes, el passat 21 de setembre vam fer una visita amb els estudiants de 2n curs de Ciències de l’Educació, dins el marc de l’assignatura d’Educació en patrimoni cultural d’Andorra. Després de la visita a l’exterior de l’església, i d’una introducció al romànic en general, vam poder contemplar el videomapatge. Aquesta visita va permetre als estudiants endinsar-se en la història d’un dels edificis històrics més singulars i emblemàtics d’Andorra.\nD’origen preromànic, l’església de Santa Coloma fou construïda en un moment incert entre els segles VIII i IX, i per tant, juntament amb l’església de Sant Vicenç que es troba uns metres més amunt, és una de les esglésies més antigues d’Andorra.\nAl segle XII, en ple romànic llombard, l’església pateix una remodelació, i s’hi incorpora el campanar de planta circular, únic a Andorra. És en aquest moment quan es decora la capçalera de l’església amb un cicle pictòric mural de pintures. L’absis queda completament cobert per les pintures al fresc, que s’estenen a una part de l’arc triomfal amb l’Agnus Dei (Anyell de Déu) dins un medalló sostingut per dos àngels, que tanca el cos amb un arc de mig punt ultrapassat, típic de l’arquitectura visigòtica.\nEl videomapatge permet veure de nou in situ aquestes pintures romàniques, que van ser arrencades per la tècnica de l’strappo, i venudes a un marxant d’art el 1933 . La part més important, que és la que podem veure en la projecció, va ser venuda al baró de Van Cassel, un aristòcrata d’origen jueu col·leccionista d’obres d’art. La resta es va vendre a diferents galeries i museus.\nLes pintures que recobrien l’arc triomfal conservades in situ, van quedar protegides sota el retaule barroc que barrava el pas a l’absis, el que va possibilitar que es conservessin parcialment fins als nostres dies. Durant aquesta època l’absis fou utilitzat com a sagristia. S’hi accedia pels laterals del retaule, on hi havien dues portes. En l’actualitat, aquest retaule es troba als peus de la nau.\nAmb l’esclat de la Segona Guerra Mundial, la col·lecció del baró va caure en mans del Tercer Reich. En acabar la guerra, les pintures de Santa Coloma, que estaven oblidades, enrotllades en una tela i mal etiquetades com si fossin tapissos, es van traslladar al Collecting Point de Munic amb l’objectiu de retornar les peces als propietaris legítims. El 1969 es van traslladar al Museu Estatal de Prússia de Cultura, a Berlín.\nEl 1999 els seus legítims hereus, els Van Cassel, les van poder recuperar després que el Govern Alemany publiques un decret que estipulava la restitució dels béns robats durant la Segona Guerra Mundial.\nEl 2003 les pintures van retornar temporalment a Andorra per a l’exposició Magister Santa Columba. Finalment, el 2007, després d’intenses negociacions amb els hereus del baró Van Cassel i amb la Fundació Prusiana del Patrimoni cultural, el Govern d’Andorra recuperà les pintures de Santa Coloma a través de la seva compra per un import de 3,6 milions d’euros. Les pintures de l’intradós no s’han pogut recuperar; mentre la figura de Sant Silvestre es troba al Meat Art Museum de Massachussets, la de Sant Gregori es troba en parador desconegut.\nRetornar les pintures al seu emplaçament original és una tasca impossible, i és per això que la projecció del videomapatge és una bona solució que permet restituir, encara que virtualment, les pintures al seu lloc original.\nProfessora d’Educació en patrimoni cultural d’Andorra\nBatxelor en Ciències de l’Educació


Es presenten els plans ocupacionals per a joves i per a zones geogràfiques allunyades - FÒRUM.ad\nEs presenten els plans ocupacionals per a joves i per a zones geogràfiques allunyades\nOn: 18/07/14 13:53\nEl ministre de Justícia i Interior, Xavier Espot, i la ministra d’Educació i Joventut, Roser Suñé, han presidit aquest divendres la Taula permanent per a la formació en el treball. La reunió ha servit per presentar les línies bàsiques dels dos programes que el Govern posarà en marxa en breu: el programa per al foment de l’ocupabilitat per a joves actius de 16 a 20 anys i el programa de foment de l’ocupació en zones geogràfiques allunyades dels principals eixos i nuclis de població.\nEl projecte destinat als joves de 16 a 20 anys vol donar resposta a aquells que, havent acabat l’ensenyament obligatori, no han obtingut una certificació que els permeti continuar la seva formació acadèmica i tenen dificultats per inserir-se al mercat laboral. D’aquesta manera, s’oferirà una estructura formativa diversificada i professionalitzadora que fomenti l’ocupabilitat i la integració dels joves en risc d’exclusió social.\nAquest projecte comptarà amb 3 fases. Les dues primeres seran pilotades pel Ministeri d’Educació i Joventut i aniran adreçades al desenvolupament de competències transversals i, en segon lloc, al desenvolupament de competències específiques transversals i laborals, incloent mòduls de formació i estades formatives en empresa. La tercera fase serà liderada pel Ministeri de Justícia i Interior i contempla el desenvolupament de competències laborals, amb contractes de treball específics amb les empreses.\nD’altra banda, el programa de foment de l’ocupació en zones geogràfiques allunyades dels principals eixos i nuclis de població té com a finalitat atorgar incentius per treballar i evitar la rotació de personal en zones allunyades d’Andorra, com és el cas del Pas de la Casa, entre altres.\nAquest programa tindrà una doble vessant: les subvencions a l’empresa de 150 euros mensuals per treballador que hauran de permetre oferir un salari mínim competitiu de 1.100 euros; així com un segon eix amb un ajut per als treballadors per sufragar el cost del transport, ja sigui públic o privat.\nPrevious Post: Activitats del cap de setmana a Ordino\nNext Post: El Cedre comptarà amb 15 nous professionals


L'ANC del Jussà crida a mobilitzar-se per defensar el referèndum | Pallars Digital\nL'ANC del Jussà crida a mobilitzar-se per defensar el referèndum\nL'assemblea organitzarà un viatge per baixar a Barcelona el diumenge 11 a un acte organitzat conjuntament amb Òmnium Cultural i l'AMI\nper Publicitat, 5 de juny de 2017 a les 12:46 |\nL'ANC Pallars Jussà vol mostrar el seu suport als imputats | Adrià Costa\nL'Assemblea Nacional Catalana del Pallars Jussà baixarà a Barcelona el diumenge 11 de juny per participar en un acte organitzat per l'ANC, Òmnium Cultural i l'Associació de Municipis per la Independència (AMI), en defensa del referèndum sobre la independència. La concentració tindrà lloc a partir de les dotze del migdia a Montjuïc, al voltant de les quatre columnes de l'arquitecte Puig i Cadafalch\nL'organització territorial fa una crida als pallaresos a sumar-se al viatge fins la capital de Catalunya. Els interessats han de trucar al telèfon 973.650.031 en l'horari de onze del matí a una del migdia i de sis de la tarda a vuit del vespre. Fora d'aquest horari, el telèfon de contacte és el 686.854.422.\nEls busos sortiran a dos quarts de nou del matí des de l'estació d'autobusos de la Pobla de Segur i un quart d'hora després des de la de Tremp. Està previst que l'hora de tornada sigui pels vols de les quatre de la tarda. El preu del viatge és de 15 euros per persona.\nSuport a Nuet\nL'ANC del Pallars Jussà demana donar suport a Joan Josep Nuet, secretari tercer de la Mesa del Parlament, que declararà dilluns 12 de juny davant del Tribunal Superior de la Justícia de Catalunya (TSJC) com a imputat. Com ja va passar en la declaració dels altres membres de la Mesa imputats, s'organitzarà una mobilització per donar ànims al secretari tercer abans que entri als jutjats.\nNuet és, juntament amb Forcadell, Simó, Corominas i Barrufet, un dels cinc membres de la Mesa del Parlament imputats per delictes de desobediència i prevaricació. La Fiscalia General de l'Estat va presentar una querella al TSJC acusant-los de desobeir el Tribunal Constitucional al permetre que el Parlament votés dues resolucions a favor d'un referèndum independentista.\nPublireportatges, ANC, ANC Pallars Jussà, independència, procés català\nPer Anònim el 8 de juny de 2017 a les 09:29\nCom es pot ser català i deixar-se robar 16.000.000.000 € cada any i que no t'importi?\nPer Top gun el 7 de juny de 2017 a les 11:15\nEm reservo per baixar a BCN quan es lii parda a finals de setembre o principis octubre\nPer Anònim el 7 de juny de 2017 a les 09:10\nFlipo amb el catalanet amb complexe d'esclau. Tants anys de colonització han fet el seu efecte...\nParla per tu.\nPer Anònim el 6 de juny de 2017 a les 22:54\nHo fem fem per tots els catalnas, per mi et pots quedar a casa, jo no et demano res, fes-ho per tu si vols, no tot@s els catalans volem la Independencia, molt respetable, pero no parlis en nóm de tot@s.\nPer Anònim el 6 de juny de 2017 a les 21:12\nQue us penseu, que escapar-nos d'un estat imperialista com Espanya es fa en 4 dies?\nHo fem per tots els catalans\nPer Josep, Sort el 6 de juny de 2017 a les 20:28\nEl diumenge aniré a BCN, encara que em faci mandra\nReferèndum o DUI\nPer Pallarés el 6 de juny de 2017 a les 17:56\nLa majoria de diputats independentistes LEGITIMA la DECLARACIÓ D'INDEPENDÈNCIA, com s'ha fet en altres països.\nPer Violant del Sobirà el 6 de juny de 2017 a les 17:52\nQuan mes necessari serà q ens mobilitzem serà quan no ens permetin votar en referendum. Si no ens movem de caseta ni aleshores serà q estem colonitzats del tot.\nLa bona gent de l'ANC no falla mai\nPer Marc C. el 6 de juny de 2017 a les 16:02\nJo hi seré també.\nPer Anònim el 6 de juny de 2017 a les 15:39\nEls bàltics van tardar cinc anys a independitzar-se. Nosaltres hi som a prop, company.\nQuants anys fa que parleu de indepedència ?\nPer Anònim el 5 de juny de 2017 a les 19:51\nI, quants anys més en parlareu ?\nPer V. E el 5 de juny de 2017 a les 15:14\nPenso que només ens en sortirem si la nostra capacitat de mobilització és alta en els moments clau que vindran\nPer Alan el 5 de juny de 2017 a les 15:09\nEns van conquerir i sotmetre per la força de les armes i ara ens alliberarem amb la força dels vots\nPer Anònim el 5 de juny de 2017 a les 15:07\nCert, els llibres de text son fets pels competidors, per aixo molts catalans no saben que hi tenim dret\nPer A Garcia el 5 de juny de 2017 a les 15:02\nDilluns hi seré\nPer Anònim el 5 de juny de 2017 a les 15:00\nHi ha autocar des de Pobla i Tremp. A veure si us animeu!!\nLa Historia ens legitima\nPer Anònim el 5 de juny de 2017 a les 14:34\nEstic d' acord Pero la historia ens legitima\nO RUI o DUI\nPer Pallarés el 5 de juny de 2017 a les 14:32\nTens raó, però ara mateix estem posats a intentar el referèndum. Si ens l' impedeixen per la força podem fer una DUI perquè un Parlament amb majoria de diputats indepes està legitimat per fer-la.\nDUI i prou comèdia!!\nPer Anònim el 5 de juny de 2017 a les 14:11\nCatalunya te dret a la independència perquè de 988 a 1714 era un ESTAT, amb exèrcit, moneda, govern i CONSTITUCIONS No necessita referèndum


Dimiteix el ministre de Defensa britànic\nLiam Fox sucumbeix a les acusacions d'oferir un tracte de favor a un amic\nEl govern afronta la dimissió del ministre de Defensa amb una popularitat ja malmesa per les retallades. El pes de les revelacions sobre el seu tracte de favor a un amic han portat Fox a deixar el càrrec.\nEVA ONTIVEROS LONDRES 15/10/2011 00:00\n260x366 Liam Fox va demanar disculpes per haver "esborrat erròniament la frontera entre vida professional i privada". / SUZANNE PLUNKETT / REUTERS Liam Fox va demanar disculpes per haver "esborrat erròniament la frontera entre vida professional i privada". / SUZANNE PLUNKETT / REUTERS\nLiam Fox va encapçalar la seva carta de dimissió al primer ministre David Cameron així: "Erròniament he permès que s'esborrés la frontera entre les meves responsabilitats professionals i personals". Fox es va disculpar, però havia trencat el reglament i va pagar l'error amb el seu càrrec. L'actual ministre de Transports, Philip Hammond, el substituirà. La investigació del ministeri de Defensa per establir exactament quina és la seva relació professional amb el seu íntim amic Adam Werritty continua.\nLa integritat de Fox es va veure qüestionada quan va sortir a la llum que Adam Werritty, una persona que no ostenta cap càrrec oficial al ministeri de Defensa, havia acompanyat Fox en més de 18 viatges a l'estranger, feia servir targetes de presentació oficials en què deia que era l'assessor del ministre, havia organitzat i dirigit nombroses reunions amb venedors i fabricants d'armament i visitava Fox al ministeri amb molta freqüència.\nEn un principi Fox va insistir que no havia fet res il·legal i es va disculpar per haver fet la impressió que Werritty tingués cap capacitat oficial al seu departament. Fox afirma: "Volia tenir al costat el meu amic i padrí de noces perquè em proporcionava un contacte amb la realitat" i una perspectiva que "sovint es perd quan fa temps que s'ostenta un càrrec públic". La fàbrica de rumors va especular sobre l'orientació sexual de Fox, però investigacions posteriors fetes pels mitjans de comunicació van oferir informació més comprometedora.\nSegons aquestes recerques, Werritty no tenia ingressos fixos declarats ni cap explicació per sostenir el seu estil de vida. Durant l'última setmana, el que va anar sorgint va ser una complicadíssima xarxa de lobiss, inversors, immobles i una empresa d'intel·ligència corporativa que havien anat pagant les despeses de Werritty mentre viatjava amb Fox. Segons el diari The Times , en una de les seves múltiples visites a Sri Lanka la factura va pujar fins a 168.000 euros.\nLa gran pregunta és si algú s'ha beneficiat de les gestions. Si és així, es voldrà saber fins a quin punt i si l'exministre va prendre decisions que no hauria hagut de prendre. Cada nova revelació fa tremolar l'equip de govern.


Simón, en alerta: El missatge poc esperançador sobre la situació del coronavirus\nSimón, sobre la situació del coronavirus: «Hi ha un increment de l'ocupació hospitalària a nivell global»\nAssenyala que hi ha importants diferències entre les comunitats autònomes\ndilluns, 21 de setembre 2020 - 21:30h\nSimón creu que les mesures que ha pres Madrid són un «pas molt important» | cedida\nEl director del Centre de Coordinació d'Alertes i Emergències Sanitàries, Fernando Simón, ha avisat que s'està incrementant la pressió assistencial, tant en Atenció Primària, com en atenció hospitalària a conseqüència de l'augment de la transmissió del Covid-19.\nSegons l'informe publicat pel Ministeri de Sanitat, el 9,5% dels llits hospitalaris de tota Espanya estan ocupades per malalts del coronavirus. Simón considera que hi ha importants diferències entre les comunitats autònomes. «Hi ha un increment de l'ocupació hospitalària a nivell global. Si ja de per si estava sent important en l'Atenció Primària, ara s'està observant un increment en els hospitals», ha assenyalat Simón en roda de premsa.\nMadrid és la comunitat autònoma amb una major taxa de llits ocupats en hospitals per Covid-19 (25%), seguit de Castella - la Manxa (13%), Aragó (12%) i Balears, Castella i Lleó, País Basc i La Rioja (11%). Després es troba Múrcia i Navarra amb un 9%, Melilla (8%), la Comunitat Valenciana i Andalusia (7%), Canàries, Extremadura, Cantàbria i Catalunya amb un 5%, Galícia i Ceuta (3%) i Astúries (2%).\n«Una segona onada no tindrà un impacte tan important com la primera»\nD'altra banda, Simón ha assenyalat que l'increment de casos en Espanya és «claríssim». No obstant això, ha indicat que no totes les comunitats autònomes es troben en un ascens en la transmissió del coronavirus. «Estem en una segona onada, si ho volem anomenar així, però la situació no és la mateixa en totes les comunitats autònomes», ha explicat, per insistir que «una segona onada no tindrà un impacte tan important com la primera».\nEl director del Centre de Coordinació d'Alertes i Emergències Sanitàries també ha destacat l'esforç diagnòstic que estan realitzant les comunitats autònomes per detectar casos de coronavirus, assegurant que Espanya és un dels països de la Unió Europea que més proves PCR està fent.\nPel que fa a les mesures restrictives que ha anunciat la Comunitat de Madrid, Fernando Simón ha assegurat que es tracta d'un «pas endavant important» i s'ha mostrat «molt satisfet» que s'haja «escenificat la sintonia» entre la Comunitat de Madrid i el govern espanyol en la reunió entre la presidenta de la Comunitat, Isabel Díaz Ayuso, i el president espanyol, Pedro Sánchez. En tot cas ha afirmat que encara cal «vore l’impacte de les mesures» en el futur.\nEl director del Centre d’Alertes Sanitàries ha recordat que el que passa en Madrid podria haver passat a qualsevol altra Comunitat Autònoma i ha destacat que la tendència indica «un ascens en el número de casos» fet que es nota sobre el sistema assistencial amb 1.417 ingressats en l'UCI.\n"Última hora: El govern de Sánchez dona la millor notícia a milers de treballadors" "Última hora coronavirus: Baixen els casos de coronavirus en el territori valencià"


Manual de seguretat de la Guerra per la Independència: octubre 2012\nPreparem la Guerra\nAnuncis de la guerra\n“Ningú pararà aquesta guerra” titulen tots els diaris del món veient com avança el conflicte, menys el d’en Pakito Marhuenda que està a Madrid buscant les armes del 25-S, ens consta que avui han trobat una pistola d’aigua. Aquesta setmana el ministre de mala educació espanyol, el senyor Wert que fins avui en alemany significava “valor” però l’acadèmia de la llengua alemana ha decidit canviar el significat d'aquesta paraula, ha fet unes declaracions al Congrés explicant la seva voluntat d'espanyolitzar els nens catalans perquè sàpiguen que Espanya és la seva nació, ha explicat alguns dels passos que faria per aconseguir-ho i primer de tot prohibirà les Tres Bessones en horari infantil i al seu lloc posaran toros, a les classes d’història s'explicarà que els catalans van matar a Jesucrist però que mai no han estat un país,\nAquestes són les primeres nenes espanyolitzades\nAquests seràn els encarregats d’espanyolitzar Catalunya\nLes noves classes a Catalunya\nA Cataunya s'estan escalfant motors de cara al futur conflicte armat, després de que 493820538955975390575890235652464786 milions de persones és manifestessin a la Plaça Catalunya a favor de que Catalunya sigui d’Espanya, en propietat, perquè volen que seguim sent una colònia espanyola i seguir-nos foten els calers, però bé cadascú és lliure de decidir el que vol fer (jo des de la meva petita opinió demano als antiindependentistes que si us plau em donin els 3000€ l’any que els roba Espanya a mi, aneu al botò de donació) Aquesta gran manifestació ha estat possible gràcies els autobusos vinguts d’Espanya, Xina, India, França, Marroc, Russia,Egipte,Brasil, Mart, Venus, Jupiter, Mercuri i d’altres constel·lacions desconegudes, però l’espècie més rara manifestant-se eren els següents.\nCal dir que entre aquesta gent hi havia polítics com la Sanchez-Camacho o el que el seu cosí és el Primo de Rivera, també hi havia el germà bessó d’en Jordi Cañas, un polític admirat pel poble.\nOn estan les tropes de Felip Puig quan les necessitem?\nEls democràtes organitzadors de la manifestació\nA Madrid van fer la tradicional desfilada el dia de la Hispañistanidad, celebren que el 12 d'Oct de 1492 van cometre el genocidi més gran de la història en el "descubriment" d'Amèrica.\nNo hi va anar cap representant de Catalunya, Artur Mas ja va declarar que no aniria a la desfilada militar perquè ja s'espera a que qualsevol dia d'aquests els tancs desfilin per la diagonal.\nLa Carme Chacón ha manifestat la seva voluntat de dirigir l'operació militar, tot i que no té el consentiment del seu fill.\nPublicado por laindepe en 12:44 No hay comentarios:\nMés reaccions a la #GuerraPacifica\nLa situació es crítica, a falta d’hores del que es preveu un conflicte bèl·lic d’una gran magnitud les reaccions no paren.\nJose Manuel Lara amenaça amb deixar l’Espanyol a Catalunya si els Catalans li fan boicot.\nEl Rei de Qatar també amenaça al Barça en no construir el seu nou camp si comença el conflicte armat.\nPere Navarro, més perdut que un fill de puta al dia del pare, demana un corredor mediterrani federal i asimètric ignorant el conflicte catalano-espanyol.\nEl senyor Monago ja està apuntat a l'autoescola per treure's el carnet per a poder conduir tancs.\nMentrestant la Sánchez-Camacho fa el ridícul davant d'Europa contradient a la vicepresidenta de la Comissió Europea, oh wait……\nA Intereconomia fan un programa especial des de la Moncloa, amb Vidal Quadras, Mayor Oreja, el pallaso de l'ull de pirata, el presentador que és maquilla més que la Camacho, aquell que deia guarra a no sé qui i el president, allà es troben la Ouija que és van deixar les filles de Zapatero i decideixen invocar a Franco, Fraga i tots aquests perquè els ajudin a guanyar la guerra des de l'infern.\nAznar acusa als independentistes de tenir armes de destrucció massiva i l’Albert Rivera acusa a TV3 de ser el laboratori químic separatista on es fan.\nPau Gasol declara en una ràdio d'Estats Units que està a favor de la independència.\nTorna amb furgoneta a casa el gran almogàver desaparegut els darrers anys Oleguer Presas disposat a lluitar per cada centímetre de terra catalana.\nA Madrid es convocada una manifestació a favor de la independència del Tibet i del Sahara, i a la tarda una manifestació sota el lema “Cataluña es España” assisteix la mateixa gent a les dos.\nA tot Espanya s’estrena la nova versió de la pel·lícula Titanic, la peculiaritat d'aquesta nova versió es que mentre el vaixell s’està enfonsant els que no poden pujar al vot salvavides es dediquen a apedregar, insultar i matar a la gent que puja en els vots salvavides.\nL’Estat espanyol mitjançant el seu president Mariano Rajoy ara diu que una guerra entre diversos territoris de l’estat no entra a la constitució, i proposa un referèndum a tot l’Estat per decidir si volen o no la guerra a Catalunya. El PSOEC creu legítim canviar la constitució per a poder dur a terme referèndums de guerres, i aposten que la seva formació donarà suport a una guerra federal asimètrica i que ens explicaran en que consisteix els propers dies. La CUP prefereix que es duguin a terme assembles populars per decidir aquests temes.\nL’Artur Mas si nega i diu que la constitució no és pot canviar per res del món i s’ha de respectar, ha amenaçat al govern espanyol en emprendré totes les mesures legals necessàries si convoquen aquest referèndum il·legal, en Josep Cuní des del seu programa demana l’empresonament de Mariano Rajoy per anar en contra de la constitució. Mentre això succeeix, a Catalunya el PP i Ciutadans convoquen una manifestació en contra de la independència i de dividir la societat sota el lema #MejorUnidosHundidos, hi assisteixen 37 persones i mitja segons els Mossos, 400.000 segons la organització, i 474 milions segons la delegació del govern. En el fons tenen raó ells no volen dividir, prefereixen una guerra i morir tots junts a mans de l’exèrcit de la cabra.\nS'han vist camuflats a la frontera Pancho Villa, Curro Jiménez, Chiquito de la Calzada, La pantera rosa i Federico Jiménez Losantos armats fins les dents per atacar a Catalunya...\nPublicado por laindepe en 12:38 3 comentarios:\nTuits de @LinaIndepe\nQuè votaràs en el referèndum sobre la independència de Catalunya?\nPer difundir l'independentisme\nQuin partit votaràs el 25 de Novembre?\nA qui votaràs a les eleccions del 25-N\nTuits sobre "#GuerraPacifica"\nQui hauria de ser el calb de la loteria de Nadal Catalana?


Introducció al curs Química a l’Abast de Tothom – Edunomia\nIntroducció al curs Química a l’Abast de Tothom\nAvui he tingut l’oportunitat de fer la primera lliçó del curs coorganitat per la C4D i l’ICE de la UdG “Química a l’Abast de Tothom“, amb assistència d’uns vint-i-cinc professors de secundària, la gran majoria de ciències.\nPer acompanyar la meva xerrada he fet servir la presentació que he penjat al Slideshare. En primer lloc, he senyalat el principal objectiu de la C4D i del nostre grup de persones que, a més de crear coneixement, intenta transmetre’l de forma efectiva, és a dir, promou la comunicació social de la ciència. De fet, aquests dies hi ha hagut reaccions a un article del Washington Post que criticava la manca de voluntat dels científics per fer entendre al públic les qüestions on la ciència hi té un lloc clau, com el canvi climàtic, els trangènics o les energies alternatives, passant per la pseudocència. El WP criticava també l’actitud d’alguns científics que no accepten que la gent del carrer pugui no entendre la ciència, quan el que importa és que els ciutadans entenguin la importància de què la ciència estigui en primera línia de la resolució dels problems de la nostra societat.\nHe fet després palesa la conveniència de fer més amable la química que es fa a secundària, on potser s’hi fa massa formulació i química del Segle XIX, quan potser caldria fer més bio- i nanociència, o ensenyar noves formes de formulació com He@C60, un àtom d’heli incrustat en una gàbia de ful.lerè.\nHe aprofitat també per trametre els reptes i oportunitats que ofereix fer servir intel.ligentment les eines de la web 2.0, com blogs, twitter, eines de col.laboració i folksonomia/tagsonomia, tot exposant la contradicció que suposa que els joves tinguin accés diferent a Internet a casa i a l’escola. I és que les coses, es vulgui o no, canvien.\nPer exemplificar que el nostre grup promou formes amables de comunicació científica (sobretot de química, amb lemes com “la química és natural”, “tot és química” o la celebració de l’any internacional de la química el 2011, he dut a terme tres jocs de mans amb cartes de pòker per fer fàcilment comprensibles tres conceptes difícls: els números aleatoris, la superposició d’estats quàntics (experiment del Gat de Schrödinger), i la paradoxa EPR amb l’entrellaçament quàntic de partícules.\nMés endavant, he pogut repassar els motius que van portar, a partir de la voluntat dels investigadors de l’Institut de Química Computacional de la UdG, a promoure la Càtedra C4D, amb els objectius de promoure la cultura científica de la societat i la comunicació científica digital, tot facilitant la recerca i la reflexió en aquests dos camps. He repassat també les principals activitats en què la C4D hi està involucrada, passant per la Nit dels Investigadors, la Fira de la Ciència i les Jornades de Comunicació Científica 2.0, i anant als tallers com Reacciona-Explora o Ballant amb Bionanomolècules.\nFinalment, he repassat els projectes de futur de la C4D, entre els quals hi ha dues tesis doctorals, un projecte per valorar la divulgació científica com a eina d’inclusió social, l’avaluació de la divulgació cienttífica, i les eines 2.0 com a posada en valor de la creació de coneixement.\nNaturalment,he aprofitat per citar el meu químic favorit, en Panoràmix, tot amanint la xerrada amb petites dosis d’humor.\nCal agrair l’esforç de la directora de la C4D, Sílvia Simon, i de la nostra col.laboradora i doctora per l’IQC Mireia Güell tot l’esforç i entusiasme que han posat en aquest curs, que segur que tindrà continuació amb iniciatives semblants.\nOne thought on “Introducció al curs Química a l’Abast de Tothom”\n06/07/2010 at 11:10\nCom a assistent al curs volia dir que ens va agradar molt la intervenció. Estic molt convençuda de que els professors de secundària tenim un paper molt important en fer més “amable” la química i aquest és el meu principal interés en 3r eso (últim curs de ciències pel 66% dels meus alumnes); sobretot que tinguin les claus que els permetin entendre el món que ens envolta. Tot i que això implica no fer tot el temari i fer molts experiments “cassolans” que potser semblen poc científics a ulls d’alguns. Gràcies


(T-020) - Parcel.la en venda a la Bisbal d'Empordà per a casa unifamiliar.\nParcel.la en venda a la Bisbal d'Empordà per a casa unifamiliar.\nEs ven una única parcel.la 450m2 al preu de 90.000 €. Edificabilitat de fins a 250m2 amb tots els serveis a peus de finca i carrer totalment urbanitzat.\nÚltimes parcel.les 450m2 en venda a La Bisbal d'Empordà per a casa unifamiliar.\nPer disponibilitat i plànols concerteu visita.


La biblioteca de Solsona tanca el seu primer any amb un balanç positiu - Regió7 :: El Diari de la Catalunya Central\nLa biblioteca de Solsona tanca el seu primer any amb un balanç positiu\nL'equipament vol potenciar la seva funció com a dinamitzador cultural de la comarca\nacn solsona 07.06.2016 | 08:32\nEster Barniol, directora de la biblioteca de Solsona arxiu/ricard MOnsó\nLa biblioteca Carles Morató de Solsona compleix aquesta setmana un any de vida amb un balanç molt positiu. En els seus primers 12 mesos de vida l'equipament ha fet 2.500 carnets i ha rebut una mitjana de 300 visites diàries. La directora de la biblioteca, Ester Barniol, s'ha mostrat molt satisfeta per la rebuda de la població i considera que les xifres demostren que "la gent tenia ganes d'una biblioteca i era necessària".\nLa biblioteca de Solsona era una llarga reivindicació del territori, ja que la capital del Solsonès només disposava d'un petit espai en un pis que feia la funció de biblioteca. L'equipament va costar 3 milions d'euros i les obres es van allargar cinc anys per motius econòmics i arquitectònics.\nSolsona estrenava el 6 de juny del 2015 la nova biblioteca Carles Morató amb la presència de l'aleshores conseller de Cultura, Ferran Mascarell. Es tractava d'un equipament molt esperat en ple centre històric de la ciutat. A causa de les dificultats econòmiques, però també del fet que van aparèixer uns arcs gòtics medievals durant el procés d'obres, l'obertura de la biblioteca es va fer esperar més de cinc anys des que van començar els treballs.\nLa nova biblioteca té una capacitat total superior als 30.000 documents, tot i que a hores d'ara n'hi ha prop de 15.000 en diversos suports, entre llibres, publicacions periòdiques i material audiovisual. L'equipament acull els llibres de l'antiga biblioteca municipal, però també documents proporcionats pel departament de Cultura. A més, segons ha explicat la directora del centre, Ester Barniol, hi ha una important col·lecció local d'autors de Solsona i el Solsonès, que, segons ella, "s'anirà potenciant i ampliant amb el temps". Barniol considera que és responsabilitat de la biblioteca comarcal "custodiar i difondre les col·leccions locals".\nPel que fa a les xifres, durant els primeres mesos la biblioteca va rebre una mitjana d'entre 350 i 400 usuaris al dia, tot i que al llarg de l'any aquesta dada s'ha anat estabilitzant fins als 300 usuaris diaris. Per a Barniol, aquesta és "una molt bona xifra" i demostra que "la gent tenia ganes de biblioteca i era necessària". Al llarg d'aquest primer any de vida s'han expedit un total de 2.500 carnets i, segons la directora, "hi ha acudit un públic molt variat, des d'infants i joves fins a gent gran".\nUn dels reptes de la responsable de l'equipament per als propers mesos és potenciar la col·laboració amb les entitats i associacions del territori. La biblioteca té una sala d'actes amb accés independent on es poden organitzar tot tipus d'actes i Barniol ha explicat que en aquest primer any de vida s'han potenciat molt les visites de les escoles. També s'han consolidat els clubs de lectura per a tot tipus d'edats.\nL'equipament té una superfície superior als 1.600 metres quadrats distribuïts en semisoterrani, planta baixa, dos pisos i un entresolat. El projecte, que també va incloure l'adequació de la placeta medieval que hi dóna accés i el mobiliari, va suposar una inversió de 3 milions d'euros. Els diners van ser finançats en el 50% pel departament de Territori i Sostenibilitat a través del Pla de Barris.\nBiblioteca Carles Morató de Solsona


Reivindicar el patrimoni des de la poesia - Levante-EMV\nReivindicar el patrimoni des de la poesia\nantoni gómez i vicent penya 07.03.2018 | 10:03\nNingú no podia imaginar el passat 1 de febrer que un llibre de poesia, més concretament, una antologia poètica, causara tant d'interès com per omplir la sala d'actes del Centre Cultural Mario Monreal. Com un esdeveniment insòlit i meravellós, les quasi tres-centes persones que assistiren a l'acte van vibrar amb la presentació del llibre Entre la pedra i el ferro (poetes pel patrimoni de Sagunt) que, sota la direcció de Sergi Juesas, es va plantejar com un espectacle de música i poesia, amb una lectura dramatitzada, un número de dansa, un espai musical, i amb la col·laboració de l'alumnat de l'Escola Municipal de Teatre. En aquesta ocasió, la veu dels xiquets i les xiquetes del Baladre i del Racó de l'Horta i de la resta d'artistes van convertir la paraula poètica en un potent element per reclamar la candidatura de Sagunt a Patrimoni de la Humanitat per part de la Unesco.\nI és que, per estrany que semble, en el llibre Entre la pedra i el ferro el patrimoni i la poesia coexisteixen harmònicament com a valors humans fonamentals que són. Es tracta d'una antologia que reivindica, dins d'un procés de reconeixement internacional, la candidatura de Sagunt com a Patrimoni de la Humanitat per part de la Unesco. Un recull que pretén posar en valor, per mitjà de la paraula poètica, el patrimoni històric i el passat industrial de la capital del Camp de Morvedre, futura Capital Cultural Valenciana declarada per la Generalitat Valenciana.\nEl llibre, que ha comptat amb la nostra coordinació i assessorament i amb el disseny de la coberta de Sergio Bonaque, ha estat editat per Onada Edicions amb la col·laboració de l'Ajuntament de Sagunt. Segons la idea que inspira tot el contingut, el títol de l'antologia respon a dos elements simbòlics que provenen de les entranyes de la terra, la pedra i el ferro, i que, a més de representar el misteri del cosmos de les societats antigues, evoquen la dualitat de la capital del Camp de Morvedre com una ciutat assaonada sobre la història i la indústria siderúrgica.\nSeixanta-tres poetes, que escriuen tant en valencià com en castellà, alguns amb poemes inèdits i uns altres amb peces editades, han participat en l'antologia. Poetes de diferents edats i procedència generacional units al voltant d'aquests dos símbols que fan de la dualitat un important valor. Ens trobem amb noms de gran prestigi i reconeixement literari, tant del País Valencià com de la resta del domini lingüístic, alguns dels quals amb importants guardons de poesia.\nEls poetes de la comarca del Camp de Morvedre que hi han participat -és a dir, nascuts o residents a la nostra comarca- són: Pedro Luis Alonso, Manuel Bellver, Vicent Blasco, Rafael Català, Manuel Civera Gómez, Fernando Delgado, Víctor Durbà, Jesús Fernández Cabellos, Francesc Fernández i Carrasco, Roser Furió, Antoni Gómez, Josep Dionís Martínez, Begonya Mezquita, Juan Antonio Millón, José Manuel Pedrós, Vicent Penya, Hermini Pérez i Edo, Juan Picazo, Josep Ribera, Enrique Ruiz i Julián Urrea Tébar. A més a més, destaquen també els noms dels malaguanyats Jaume Bru i Vidal i Francisco Salinas.\nComptat i debatut, una antologia que llança un missatge de cultura i tolerància al voltant de la poesia i de la seua capacitat de projectar a través de la bellesa de les paraules una imatge de ciutat que aspira a ser patrimoni universal i exemple de respecte i convivència entre els seus ciutadans i entre tots els ciutadans del món. Que aquest treball servisca perquè les generacions venidores gaudisquen, entre la pedra i el ferro, de les més nobles entranyes de la humanitat.


Barcelona, divendres 10 de juliol de 2015\nEl passat dimecres dia 8 de juliol es va estrenar un documental ben interessant sobre l'Escaldàrium. Fet amb destra mà, explica la realitat actual d'una batalla llegendària: el Cel i l'Infern van batallar a la plaça del poble.\nLa festa és foc i és aigua, i també és música tradicional i moderna, i tot plegat és una barreja engrescadora. I tal com pertoca en aquests temps que vivim, té una pàgina ueb pròpia: escaldarium.com.\nEl documental «Escaldàrium, la festa entre el Cel i l'Infern» és una feina magnífica que va fer en Sergi Moreno, un cineasta novell i prometedor, inquiet, xerraire, generós d'imatges poderoses, autor de «Pobre de solemnidad» i de «Fora de joc», entre d'altres. Coproduïda per la televisió local i per micromecenatge, la pel·lícula va plena de bellesa musical i de plasticitat visual. Vaig veure la versió de pre-estrena, en el marc preliminar dels dies de festa, i va rebre un bon aplaudiment.\nAl poble no hi havia aquesta festa, i avui tothom ja la considera tradicional. La festa la van crear per ressaltar allò que el poble té més d'interessant, les aigües termals. Ha estat cosa de la gent. Van rescatar de l'oblit la llegenda de l'aigua i del foc, i van dissenyar un seguit de balls i de litúrgies que avui semblen del tot clàssiques i tradicionals. Enhorabona!, perquè és feina de tots, i per a tots.\nL'Escaldàrium és avui una festa que atreu gent d'aquí i d'arreu, el poble n'és ben ple, la nit és fa curta de festa i de gresca, i durant el dia hi ha festa per al personal menut.\nEl conjunt de les persones és més poderós, més resistent i més perenne que les institucions que les representen.\nla fiesta del Cielo y del Infierno\n«Escaldàrium, la festa entre el Cel i l'Infern» (Escaldarium, la fiesta entre el Cielo y el Infierno) / Sergio Moreno y VOTV / Caldes de Montbui, provincia de Barcelona.\nHemeroteca: el BelloCat del [25/06/15] [11/06/15] [30/05/15] [23/05/15] [15/05/15] [02/05/15] [23/04/15] [05/04/15] [02/04/15] [21/03/15] [07/03/15] [20/02/15] [07/02/15] [24/01/15] [14/01/15] [10/01/15]


Enric I. Canela » 2010 » desembre » 06\nArchive for desembre 6th, 2010\nPosted in Articles Enric I. Canela, Biotecnologia, Ciència, Desenvolupament, Empresa, Innovació, Recerca on desembre 6th, 2010 No Comments »\nEnric I. Canela Impulsar la Biotecnologia és absolutament necessari per situar Catalunya dins l’¡economia del coneixement. Hi ha les condicions i cal aprofitar-les. Un pas més es va donar el passat dia 2. Podem llegir al web de Biocat que el primer tinent d’alcalde de l’Ajuntament de Barcelona, Jordi William Carnes, i el president de […]\nLa Psicologia clínica serà professió sanitària\nPosted in Articles Enric I. Canela, Salut, Universitat on desembre 6th, 2010 No Comments »\nEnric I. Canela Llegeixo que el secretari general d’Universitats del Ministeri d’Educació, Màrius Rubiralta, en resposta al diputat d’ERC al Congrés, Francesc Canet, sobre la situació dels psicòlegs clínics d’Espanya, va explicar que el pròxim 20 de desembre es presentarà la proposta del Ministeri de Sanitat d’incloure a la Psicologia clínica dins de les professions […]\nPosted in Articles Enric I. Canela, Universitat on desembre 6th, 2010 2 Comments »\nEnric I. Canela Llegeixo que el secretari general d’Universitats del Ministeri d’Educació, Màrius Rubiralta, va anunciar, durant la comissió parlamentària d¡Educació al Congrés que el Ministeri d’Educació prepara un informe per març de 2011 amb aquells aspectes a millorar en el sistema universitari espanyol. Va detallar que un grup d’experts realitzarà un diagnòstic exhaustiu sobre […]\nEnric I. Canela Podem llegir al web de Biocat que l’empresa VCN Biosciences, sorgida del grup de Viroteràpia de l’Institut Català d’Oncologia (ICO), ha guanyat la tercera edició del Premi BioEmprenedorXXI, que reconeix el millor pla de creació d’empresa innovadora en el sector de ciències de la vida. El lliurament es va fer ahir a […]\nEls favors es paguen\nPosted in Articles Enric I. Canela, Ciència, Desenvolupament, Innovació, Política, Recerca on desembre 6th, 2010 No Comments »\nEnric I. Canela Els favors es paguen i el PNB ha tret més que ningú. Per altra banda Cristyina Garmendia no ha sortit gaire mal parada en els ajustos pressupostaris. Llegeixo que el fort ajust que han patit els comptes dels ministeris (12.000 milions) com a conseqüència de la retallada de la despesa s’ha vist […]


El Món | PUIGCERCÓS I L’EXCUSA PERFECTA\nPUIGCERCÓS I L’EXCUSA PERFECTA\n"Joan Puigcercós ja ha metabolitzat que el tripartit li fa més mal que bé a ERC i a ell mateix com a líder polític. El seu problema és que segurament no acaba de trobar la manera de posar-hi punt i final. Però i si una consulta interna li ho facilités?"\nN'hi ha que tenen la memòria ben esmolada i ahir recordaven que quan Esquerra es debatia internament entre el "sí crític", el "vot nul", "l'abstenció" o el "no" a l'Estatut del 2006, Uriel Bertran ja deixava clar que l'opció seria el "no". Això passava uns quants mesos abans del desenllaç final, quan pocs podien arribar a creure que les bases d'ERC forcessin aquest pas i en conseqüència la caiguda del tripartit de Pasqual Maragall. Però Bertran ja ho va advertir amb antelació. Amb força antelació.\nAra el jove polític republicà torna a aixecar el dit. Feia dies que no assumia protagonisme mediàtic però ahir va transcendir que ell i Esquerra Independentista (EI), emparant-se en els estatuts aprovats en l'últim congrés d'ERC (via article 31), forçaran una consulta contemplada en el reglament i que els seus promotors exigeixen per "tornar la veu a la militància", en aquest cas per ratificar o donar l'esquena al sistema de finançament. Si la cúpula no hi accedís, sempre podran forçar la consulta els d'EI amb el suport de Reagrupament.cat, que de boca de Rut Carandell ja ha mostrat la seva clara opció per una consulta d’aquestes característiques. S'albira, doncs, una nova prova de foc per a ERC, però sobretot per a un tripartit que mai podrà oblidar que existeix mercès als republicans.\nHo hem dit en aquest diari des de fa algun temps: Joan Puigcercós ja ha metabolitzat que el tripartit li fa més mal que bé a ERC i a ell mateix com a líder polític. El seu problema és que segurament no acaba de trobar la manera de posar-hi punt i final. Però i si una consulta interna li ho facilités? I si la iniciativa de Bertran acaba esdevenint per a ell l’excusa perfecta que tot apunta que el de Ripoll està buscant d’un temps ençà? No ho descartéssim


Publicat a 24 Abril 2013 26 Abril 2013 per admin\nL’escoliosi és una desviació lateral i rotació de la columna vertebral de més de 10º que es pot apreciar en una radiografia. És una deformació de la columna i no s’ha de confondre amb una mala postura. L’escoliosi afecta majoritàriament a les dones d’entre 8 i 18 anys, tot i que també afecta als nois. Algunes persones neixen amb aquesta desviació espinal (congènita) i d’altres la pateixen per adoptar una posició anormal amb el cap o la cadera (causa més habitual).\nMalauradament, en molts casos la causa es desconeix. No obstant això, uns pares atents poden notar que una espatlla és més alta, una cadera més baixa o una cama més curta, causes que fan que la roba no s’ajusti correctament al cos del seu fill/a. Poden presentar-se dolors d’esquena o a les cames que són passats per alt com a simples “dolors del creixement”.\nSi es deixa seguir el seu curs, l’escoliosi pot ser més pronunicada al cap dels anys. Els casos més severs poden requerir una operació que inserta vàries vares d’acer per forçar el redreçament de la columna vertebral.\nNosaltres aconsellem una revisió completa per detectar-la en la seva etapa inicial. A continuació, es poden donar accions correctives immediatament. El tractament primari és un pla d’ajustaments quiropràctics específics. Aquests ajuden a millorar la funció i l’estructura de la columna. Els músculs s’enforteixen i la postura també pot millorar.\n– És normal cert grau de curvatura lateral? No. Des de darrere, la columna sembla recta. Quan l’escoliosi és present normalment hi ha dues curvatures: una curva principal en una direcció i l’altra compensatòria en l’altra direcció.\n– La falta de calci i portar una motxilla pesada poden causar l’escoliosi? No. Tanmateix, hi ha un número cada vegada més elevat de persones que creuen que poden estar implicats en danys espinals no corregits patits durant el naixement. D’altres suggereixen que l’ús de caminadors per accelerar els primers passos del nadó, en realitat escurcen la seva etapa d’anar de quatre grapes, essencial per un correcte desenvolupament de la columna.\n– Quan és el millor moment per una revisió per detectar l’escoliosi? Com en la majoria dels temes relacionats amb la salut, una detecció primarenca pot millorar la probabilitat de la seva correcció. Els pares savis acudeixen a la consulta d’un doctor quiropràctic poc després del naixement del seu nadó. Seguidament, continuen amb les seves revisions quiropràctiques periòdiques durant els seus anys de creixement.\nL’atenció quiropràctica ha ajudat a molts joves a recuperar la seva salut, la seva postura i la seva autoestima.\nEntrada prèviaAnterior Ciàtica\nEntrada següentSegüent Anna Mª P – 65 anys. Mal d’esquena


Com lligar en temps de Covid - Laura Costa\nBastant difícil era ja trobar company de batalles, ànima bessona o parella esporàdica (cadascú el que busqués) que va arribar una pandèmia que ens va imposar distància social i restriccions a l’oci i l’hostaleria. I ara què? On i com conèixer a aquesta persona amb la qual congeniar i compartir una bonica història?\nEl Covid ha canviat gairebé totes les nostres rutines, i ens presenta el repte de com tornar al mercat dels contactes, com conèixer persones sense arriscar-nos ni posar en risc a ningú.\nFins ara podies conèixer gent per qualsevol mitjà, en el treball, en el teu cercle d’amistats o per internet, quedaves, i segons fos la cita decidies. Avui un sopar, demà un esmorzar i passat al cinema. Ara cal ser més selectiu i assegurar aquest feeling previ, perquè no pots quedar amb moltes persones a la recerca de que sorgeixi l’espurna.\nAposta per una App per a lligar per a conèixer gent, perquè no? Ja des d’abans de la pandèmia, cada vegada més parelles es coneixien per aquests mitjans. Des de fa anys els ritmes de vida, horaris, obligacions i cercles socials més estrets han fet cada vegada més habitual conèixer persones amb la qual congeniar per Internet.\nPot ser que no et sentis còmode per no estar familiaritzat, però és un fet que en el nostre temps l’ús d’Internet es va estenent a tots els ordres de la nostra vida: reserves de viatges, bancs, gestions amb l’Administració, la compra… etc. Els cercles per a conèixer gent entre amics i coneguts, aficions, oci o treball sempre seran aquí, però reconeguem-ho, les opcions són molt més reduïdes, més encara després de la pandèmia.\nHi ha plataformes per a conèixer persones de tota mena i trobar relacions de qualsevol opció. Aplicacions que compten amb filtres per a seleccionar per sexe, edat, distància, fills, aficions… i moltes altres variables. Existeixen plataformes tant de pagament com gratuïtes, i per a qualsevol mena de perfil o franja d’edat. Les més conegudes són Tinder, Badoo, Meetic, Happn, Sapio, Adopta un tío, Bumble, Lovoo, Eharmony… etc. Fins i tot pots recórrer a aplicacions no específicament de contactes com Facebook i Instagram.\nEn qualsevol cas, fes un ús responsable de les xarxes socials i aplicacions per a lligar, aconseguiràs relacions més sanes a llarg termini.\nInvestiga una mica que App t’interessa més segons el que estiguis buscant, i obre el teu perfil, amb unes bones fotos i una descripció pròxima i sincera que et faci justícia. Ven-te però amb autenticitat. Les regles del joc són les de sempre: una imatge subjectivament agradable, do de paraula, tenacitat i un polsim de sort.\nAmb el Covid el teu primer aliat per a lligar serà la imatge: bones fotografies, aplicacions i videotrucades.\nUtilitza fotos que reflecteixin les teves aficions i que et mostrin senzill i autèntic. Fuig dels artificis: no et fan falta! No és necessari usar aquesta foto del dia que vas saltar en paracaigudes o et van convidar a navegar amb vaixell. Els teus entreteniments, els esports que practiques o les rutines que t’apassionen són una molt bona carta de presentació per a trobar persones amb les quals sintonitzar. Cuida que les fotos que seleccions estiguin ben il·luminades i enfocades. Prioritza les que et mostrin amb un gest que t’identifiqui, en el qual siguis tu. Recorda que la idea és que siguis recognoscible quan us vegeu cara a cara.\nUna vegada trencat el gel, gaudeix de la xerrada, per escrit i, per què no, si us sentiu còmodes, per veu o videotrucada. Cuida com t’expresses, i recorre al sentit de l’humor, la senzillesa i la sinceritat, són els millors mitjans per a generar interès i proximitat.\nMostra’t natural, recorda que la imatge en línia és una extensió de tu mateix. No porta a res mostrar la imatge del que no ets en realitat. Només et portarà a equívocs i pèrdues de temps. Sigues autèntic i enamora des de la teva essència. Tracta de ser tu mateix en conèixer a algú i tingues en compte el que vols i el que no. Que la por de dir no, no suposi ficar-te on no vols.\nSi congenieu i la cosa avança, hi ha mil maneres de compartir plans per a recopilar informació abans d’estar segurs de fer el pas a conèixer-vos en persona. Cada qui té les seves reticències a l’hora de fer el pas, sigues pacient i entén que cada persona gestiona la por al contagi d’una forma diferent. Respecta que existeixen situacions i sensibilitats vàries.\nNo queda una altra que fer-li un volt a aquesta situació que vivim i tractar d’enfocar-la com una oportunitat de generar relacions més profundes, fora de la velocitat, una miqueta desenfrenada, que existia abans de la pandèmia.\nAmb una mica d’imaginació els plans en línia poden ser un bon succedani d’una cita en persona. Què tal compartir un cafè, o fins i tot un sopar, per videotrucada? Queda a una hora i tingues preparada el teu sopar, beguda, postres… tot el necessari en un lloc còmode i amb una llum suficient però que creï ambient. Cuida el fons darrera teu. Que es mostri ordenat i deixi veure alguna cosa de la teva personalitat. Vesteix-te per a la cita i llueix els teus millors gal·les com si estiguessis fora de casa (fins i tot pots calçar-te i perfumar-te), i gaudeix de compartir aquest moment a distància. Aquests detalls et projectaran a una situació més real.\nUn altre pla en línia pot ser una sessió de cinema. Programes com Skype, Zoom o la majoria de videotrucades permeten compartir pantalla i so, de manera que podeu veure alhora la mateixa pel·lícula i estendre després una agradable xerrada. No oblideu les crispetes!\nConforme avanci el vostre coneixement anireu sabent suficient l’un dels hàbits de vida de l’altre com per a fer el pas, o esperar, a veure-us en persona. Avalua el nombre de contactes socials que manté i si posa en pràctica o no les mesures recomanades.\nNo jutgis si una persona no se sent còmoda per por del contagi. Siguem conscients del moment i que cadascun té el seu sentir sobre aquest tema.\nTens de dret a preguntar pels hàbits i rutines de l’altra persona si tens por.\nMostra assertivitat: si no et sents segur eludeix la insistència a quedar amb bones maneres, exposant que necessites un altre ritme.\nNormalitza: és normal que sentim por de llançar-nos, presentar-nos o fer passos.\nSigues sincer i clar amb el que sents, i si tens temors o dubtes.\nUna vegada decidit fer el pas a una trobada, acceptem que el més responsable és l’ús de la mascareta. Portar-la impedeix veure el rostre, però permet enfocar l’atenció en la mirada, la veu o els gestos.\nSi existeixen restriccions en els horaris de locals d’oci, cinemes, cafeteries o restaurants què tal fer una passejada per aquest lloc de la ciutat que sempre penses a visitar? Passejar compartint una bona xerrada és un pla tan apetible o més com un sopar en un bon restaurant i dóna per a molts temes de conversa.\nEl que sí que hem d’acceptar és que el Covid ha reduït la possibilitat de les relacions esporàdiques, sigui com a elecció de vida o com a manera de passar el temps.\nLes pròpies aplicacions exposen que amb la pandèmia les converses són més llargues i hi ha menys pressa per quedar. Això en si és positiu, ja que es genera una confiança que ens dóna seguretat a l’hora de mostrar-nos. Des d’aquí és més fàcil connectar amb una altra persona, identificar compatibilitats més profundes i triar més conscientment d’acord amb els nostres valors.\nÀnim, pensem que això passarà i tal vegada d’aquest temps, amb una mica d’imaginació, sorgeixen histories còmplices i persones que deixin empremta.\nText escrit per Encarna Mateo\nCom lligar en temps de Covid2021-02-282021-06-15https://www.lauracosta.com/wp-content/uploads/LauraCosta-logo-color.pngLaura Costahttps://www.lauracosta.com/wp-content/uploads/visuals-ufk-deilqy8-unsplash-1.jpg200px200px


Els perills del paracetamol\nDurant dècades s' ha acceptat la seva utilitat però la situació ha canviat\ndilluns, 31 d’octubre 2016 - 16:22h | Actualitzat a 23/10/2018 23:46h\nPastilles de paracetamol. | Cedida\nCada any a Espanya es venen 32 milions d'envasos de paracetamol. És el fàrmac més consumit, si exceptuem a l' omeprazol, amb 54,4 milions, però molt per sobre de la simvastatina (una estatina utilitzada en el tractament de la hipercolesterolèmia). Ha ocupat el lloc de l'aspirina en les nostres farmacioles a l'hora d'alleujar els maldecaps o la febre.\nCom cada vegada que un medicament passa a consumir-se de manera freqüent, gran part de la població tendeix a pensar que aquest serveix per guarir qualsevol mal. No obstant això, com demana el professor honorari de la Universitat d'Oxford Andrew Moore, expert en dolor, demana que ho pensem dues vegades abans de consumir-ho. En part, perquè per a determinades malalties és inútil, o almenys no més útil que un placebo. També, perquè si ens excedim amb la dosi, tenim serioses possibilitats de danyar el nostre fetge. Hem de recordar sempre que no és un antiinflamatori, com si és l'ibuprofè.\nEl prospecte, una vegada més, ho avisa. En circumstàncies normals, un entre 10.000 pacients pot patir malestar i baixada de tensió o reaccions al·lèrgiques. Una altra cosa és la sobredosi, especialment problemàtica pja que que els símptomes (marejos, vòmits, pèrdua de gana) poden no aparèixer fins a tres dies més tard, i el tractament és especialment eficaç quan s'inicia durant les quatre hores següents a la presa del medicament. A més, el paracetamol pot causar danys en el fetge als pacients que consumen habitualment alcohol (tres o més begudes al dia).\nA més, com va alertar l' FDA al 2013, el paracetamol també pot causar la síndrome d' Stevens-Johnson, una malaltia de la pell potencialment letal. Els casos eren explicats, però mostraven una relació entre el consum de l'acetaminòfen i aquesta dolència. Així i tot, un dels problemes del paracetamol és que no hi ha una alternativa millor, i que els mètodes no farmacològics de tractament del dolor mostren encara menys eficàcia. Són dades que no han de portar-nos al fet que tinguem por d'aquest medicament, però sí al fet que ho pensem dues vegades abans d'utilitzar-ho i, sobretot, que fem cas al nostre metge i llegim el prospecte.


TV3 i Catalunya Ràdio tornen a ser, de manera destacada, els mitjans preferits per informar-se, segons el baròmetre del CEO\nSegons la tercera onada del 2018 del baròmetre d'Opinió Pública, feta pública avui pel Centre d'Estudis d'Opinió (CEO), un 53,4% dels enquestats segueixen la informació a TV3 i al 3/24, 2,8 punts per sobre de l'onada anterior. D'altra banda, les emissores de Catalunya Ràdio les segueixen un 34,5% dels enquestats, i superen en 3,3 punts les dades de l'anterior baròmetre. Aquestes xifres situen els mitjans de la CCMA com els preferits per l'audiència a l'hora d'informar-se.\n23/11/2018 - 13.17\nAvui s'ha fet públic el baròmetre d'Opinió Pública del Centre d'Estudis d'Opinió (CEO) que correspon a la tercera onada del 2018. Segons aquest estudi, TV3 augmenta el seguiment i es manté al capdavant de la llista de canals de televisió, a molta distància del segon. Pel que fa a Catalunya Ràdio, també experimenta un increment important respecte al baròmetre anterior.\nSegons la tercera onada del baròmetre del CEO, el 53,4% dels enquestats segueixen la informació a TV3 i al 3/24. En concret, TV3 passa del 47,1% de l'onada anterior al 48,9% i es manté al capdavant de la classificació, a molta distància de la segona de la llista, La Sexta, amb un 10,3%. També augmenta el nombre de seguidors el 3/24, que passa del 3,5% al 4,5%.\nD'altra banda, el 34,5% dels enquestats tria Catalunya Ràdio i Catalunya Informació per escoltar els espais informatius, una xifra que supera en 3,3 punts la de l'anterior baròmetre. Catalunya Ràdio experimenta un increment molt destacable, ja que passa del 26,4% al 31,2%.\nSiderland i el pop nocturn, a "Zona zàping"\n"Els matins" entrevista Francina Armengol, presidenta del govern de les Illes Balears\n50 anys de l'Himne a les Nacions Unides, a Catalunya Música\n"La finestra indiscreta" entrevista l'actor i director Herzog Werner\nTV3, líder de dimecres, amb una quota del 16%, amb els telenotícies, "Cuines", "Joc de cartes" i "APM?", que fa el rècord de la temporada


El martorellenc Ricard Pujol prem l’accelerador el 2021 per somriure amb el RCD Espanyol – aMartorell\nEl martorellenc Ricard Pujol prem l’accelerador el 2021 per somriure amb el RCD Espanyol\nEl futbolista martorellenc Ricard Pujol (1998) ja ha arxivat el 2020 i ho ha fet com un dels seus millors anys a nivell futbolístic. Tot i no poder completar la temporada 2019-2020 amb normalitat, arran de la pandèmia que va aturar-ho tot el passat mes de març, ha gaudit de la confiança per fer el salt al primer equip del RCD Espanyol i segueix aprofitant les oportunitats que Vicente Moreno li dona per sumar al primer equip. Amb un ull posat a cada equip, l’ascens per a la primera plantilla i la salvació per al filial són els dos objectius amb què arrenca el 2021.\nPujol serà blanc-i-blau fins, com a mínim, el 2022, i en el seu segon any combina la disciplina de les dues plantilles espanyolistes, on gaudeix de confiança i responsabilitat a parts iguals. Ell mateix veu diferències entre tots dos vestidors, en què es focalitza en la formació pel que fa al filial i on prioritza els resultats setmanals per sobre de tot en el primer equip.\nRicard Pujol, jugador RCD Espanyol\nA més, destaca com es treballa dins el club blanc-i-blau, i posa en relleu un model estès a tota la base i que facilita als jugadors joves fer el salt al primer equip sense gaire dificultats.\nL’evolució de Pujol, tant en la posició que ocupa al terreny de joc com en el seu paper al club blanc-i-blau, fan del 2020 un dels anys més determinant per al martorellenc com a jugador. “El 2020 m’ha portat temps d’adaptació, de conscienciar-me on estava i ha estat el canvi més radical que he fet com a jugador”, apunta.\nEn el nou curs, Pujol ha après a combinar la titularitat al filial blanc-i-blau amb les nou convocatòries en lliga amb el primer equip. Amb un clar “l’ascens és l’únic que tenim al cap” pel que fa a l’equip de Vicente Moreno i un “encara ens falta tota la segona volta i confio que tirem cap amunt” pel que fa al filial, el martorellenc segueix avançant en un 2021 que encara paeix les conseqüències d’un 2020. I havent donat una de les seves millors cares com a jugador, que vol seguir millorant.\nEscolta l’entrevista sencera del RadioEsport del passat 30 de desembre de 2020.\nFont: El martorellenc Ricard Pujol prem l’accelerador el 2021 per somriure amb el RCD Espanyol\nAmics de Sant Antoni Abat celebra uns Tres Tombs sense animals per primera vegada en la seva història


L'Espai Ermengol organitza una visita a la formatgeria artesana Baridà\nviurealspirineus 13:24 23/07/15\nLa ruta serà aquest diumenge, 26 de juliol, a les 10 del matí. La sortida es farà del mateix Espai Ermengol i l'inscripció és completament gratuïta.\nespai per ermengol nova formatgeria formatge\nImatge de formatges Baridà.\nLa Ruta del Formatge organitzada per l'Espai Ermengol-Museu de la Ciutat de la Seu d'Urgell torna a celebrar aquest diumenge, 26 de juliol, una sortida guiada per visitar, en aquesta ocasió, la formatgeria artesana Baridà, situada al poble alturgellenc de Bar.\nLa ruta començarà a les 10 del matí al mateix Espai Ermengol on els participants rebran una breu explicació de la història del territori a través del formatge, també es projectarà un audiovisual informatiu sobre la història i el procés de producció de la Cooperativa Cadí i es degustarà productes amb Denominació d'Origen Protegida (DOP), formatges i mantega de l'Alt Urgell i la Cerdanya.\nEn acabar, en cotxes particulars, els participants es traslladaran fins a Bar per visitar la formatgeria de Baridà.\nRuta dels Formatges 2015\nAquesta nova ruta consisteix en la visita de sis formatgeries artesanes de l'Alt Urgell que es va iniciar el passat mes de maig i s'allargarà fins el mes d'octubre. Cada mes se'n visita una de diferent amb l'objectiu de donar a conèixer aquest producte agroalimentari del nostre territori i els seus productors, i així donar-li el valor que es mereix.\nLa següent ruta serà la que ens portarà a conèixer, el diumenge 23 d'agost, la formatgeria artesana Castell-llebre, de Peramola.\nTambé es visitarà la formatgeria artesana L'Oliva, d'Oliana, el diumenge 20 de setembre i tancarà aquesta nova edició de la Ruta del Formatge la visita a La Reula el diumenge 25 d'octubre.\nL'espai Ermengol organitza una sessió sobre la formació de les muntanyes de l'Alt Urgell\nDemon Tattoo celebra el seu 10è aniversari


Mor Eva Kor, la bessona que va patir els experiments del doctor Mengele a Auschwitz\nDe tota la família, només ella i la seva bessona Miriam van sortir vives d'Auschwitz, on van sobreviure als experiments del doctor Josef Mengele\nRedacció 06/07/2019 - 12.16 Actualitzat 07/07/2019 - 14.18\nHa mort a Cracòvia, als 85 anys, Eva Mozes Kor, supervivent del camp d'extermini nazi d'Auschwitz on va ser objecte d'experimentació al servei de les investigacions del doctor Josef Mengele.\nEva Kor va néixer a Romania. L'any 1944, quan tenia 10 anys, va ser deportada juntament amb la seva germana bessona, Míriam, i la resta de la família al camp d'extermini nazi d'Auschwitz.\nEn arribar al camp, les dues nenes bessones van ser apartades de la família i seleccionades com a part del grup de nens que Josef Mengele utilitzava per als seus experiments. Mengele, a qui alguns anomenaven "l'àngel de la mort", sentia predilecció pels germans bessons. Es calcula que va utilitzar uns 1.500 parells de bessons per a les seves experimentacions.\nLes investigacions de Mengele amb els germans bessons idèntics intentaven demostrar la supremacia de l'herència genètica sobre l'entorn i reforçar així la premissa del nazisme que defensava la superioritat de la raça ària. També volia augmentar la taxa de reproducció de la raça ària a través d'un augment d'embarassos de bessons.\nQuan l'exèrcit soviètic va alliberar el camp el 27 de gener del 1945, només quedaven vius uns 180 nens amb qui Mengele havia experimentat. Eva i Míriam Kor eren dues de les que van aconseguir sobreviure, malgrat que van arrossegar diverses malalties i problemes de salut al llarg de tota la vida. Els pares i dos germans més grans van morir a Auschwitz:\n"Tres cops per setmana ens extreien sang. Després ens injectaven bactèris i diversos químics per veure com el nostre cos reaccionava davant les infeccions i els antígens", explicava Kor a les conferències on se la convidava a explicar les seves experiències als camps nazis.\nCasada amb un nord-americà, Eva Kor va marxar a viure als Estats Units, on va crear l'organització CANDLES (Children of Auschwitz Nazi Deadly Lab Experiments Survivors) que va aconseguir localitzar 122 bessons que, com ella, havien sobreviscut a Josef Mengele.\nMalgrat que va denunciar tota la seva vida l'holocaust i les atrocitats que els nazis van provocar, Eva Kor va optar per perdonar. L'any 2015, una imatge seva donant la ma a l'exmembre de les SS Oskar Grönning, "el contable d'Auschwitz", a la sala on se'l jutjava per la mort d'almenys 300.000 persones, va donar la volta al món.\nDavant les crítiques que va rebre per aquesta imatge de perdó a un dels responsables de l'holocaust jueu, Kor va dir que "malgrat que tots els nazis fossin sentenciats a mort" ella continuaria "sent una nena òrfena, supervivent d'experiments monstruosos pels quals he pagat un preu molt alt."\nL'any 2015, Eva Kor va adoptar formalment com a net Rainer Höss, net de l'oficial nazi Rudolf Höss, que va supervisar l'assassinat d'1,1 milions de jueus al camp d'Auschwitz.\nDe la vida d'Eva Kor se n'ha fet un documental titulat "Forgiving Dr. Mengele".\nEl Comitè Internacional d'Auschwitz ha lamentat la mort d'Eva Kor, una dona, diuen, que "va dedicar la seva vida a recordar al món fins on pot portar l'antisemitisme i l'odi".


Dincat denuncia les barreres que afronten les persones amb discapacitat intel·lectual a l’hora d’accedir al mercat laboral - Femarec\nNota de premsa de DINCAT:\nDincat, representant del sector de la discapacitat intel·lectual i del desenvolupament, reclama, una vegada més, la necessitat d’impulsar un nou model d’inserció laboral més inclusiu i sostenible i, per fer-ho, demana el compromís de l’administració pública, les empreses i la societat en general. La federació fa aquesta crida en el marc del Dia Internacional del Treballador, que s’ha celebrat aquest passat diumenge, alertant que només 1 de cada 5 persones amb discapacitat intel·lectual en actiu té feina en aquest moment.\nDiversos moments del webinar\nPer tot plegat, Dincat insisteix en la importància de constituir espais de treball i diàleg entre el sector i l’administració pública, per construir un nou model d’inserció laboral més inclusiu i sostenible, que dignifiqui la vida del col·lectiu. Amb aquest objectiu, la federació organitza avui dimarts, 3 de maig, el webinar “El dret al treball de les persones amb discapacitat intel·lectual”, coincidint, també, amb el Dia Nacional de la Convenció Internacional sobre els drets de les persones amb discapacitat de les Nacions Unides. Aquest acte comptarà amb la participació de Stefan Trömel, especialista Sènior en Discapacitat de l’Organització Internacional del Treball (OIT), i ex Director del Fòrum Europeu de Discapacitat; i diferents Portaveus dels grups parlamentaris del Parlament de Catalunya en la Comissió d’Empresa i Treball.


La Cerdanya perd més de 16 milions directes sense l'esquí de Setmana Santa - Regió7\nLa Cerdanya perd més de 16 milions directes sense l'esquí de Setmana Santa\nLa suspensió de la temporada de neu comporta pèrdues del 20%\nLa suspensió sobtada de la temporada d'esquí i la consegüent anul·lació de la punta turística de Setmana Santa suposarà per a la Cerdanya un balanç econòmic de l'any sense precedents en el sector. Experts i professionals del món de l'esquí han apuntat que tan sols el tancament des mitjan mes de març de les estacions de la Molina i Masella, els dos grans motors de la vall, suposarà unes pèrdues de més de 16 milions d'euros respecte de les previsions. El tancament ha afectat tota la indústria turística que es mou al voltant de la neu amb botigues de material, restaurants, hotels i empreses de serveis.\nLa crisi sanitària del coronavirus ha obligat a tancar tot el sector turístic i ha castigat de manera especial l'economia de la Cerdanya. El tancament, primer, de les estacions d'esquí i, després, dels hotels i restaurants i la resta d'empreses a causa del confinament ha deixat sense efecte prop d'un miler de contractes de treball de la xarxa empresarial relacionada directa o indirectament de l'esquí.\nUn estudi fet per la Universitat Pompeu Fabra apunta que l'activitat conjunta de les estacions de la Molina i Masella genera cada any un impacte en l'economia de la Cerdanya de 79,98 milions d'euros sobre la producció del ter-ritori. Aquesta xifra, que impacta tant els serveis directes com els indirectament relacionats amb la neu, dibuixa un flux econòmic de 80 milions que es distribueix per tota la comarca. L'estudi apunta que la conseqüència directa d'aquest impacte és la generació de 43 milions d'euros de valor afegit, principalment per a la Cerdanya, i la creació de 829 llocs de treball, la qual cosa condiciona de manera cabdal la demografia de la vall.\nNomés l'estació de la Molina, que gestiona Ferrocarrils, crea un centenar de llocs de treball directes, i cal sumar-hi els que generen les tretze escoles i els 25 clubs d'esquí que aprofiten les seves pistes i el més d'un centenar de bars, restaurants i hotels del voltant del domini esquiable. L'anàlisi de la Pompeu Fabra apunta que la Molina genera un miler d'ocupacions que aporten de manera directa el 8% del PIB comarcal. Des del sector de l'esquí han apuntat que la finalització abrupta de la temporada situarà el descens anual al voltant del 20%.\nEls últims anys, l'estació cerdana de Ferrocarrils de la Generalitat ha registrat una afluència d'al voltant dels 35.000 esquiadors durant les festes de Setmana Santa. Per la seva banda, Masella ha situat la xifra per sobre dels 45.000 i ha allargat la campanya fins al primer de maig.\nLa recessió general, amb milers d'ERTO a tots els sectors, ha despertat entre els professionals del turisme el temor que la crisi també acabi afectant la campanya d'estiu. Així, el president de la Federació d'Hostaleria de les comarques gironines, Antonio Escudero, ha definit la situació com una «catàstrofe», mentre que el seu homòleg a l'Associació de Càmpings de Barcelona, Francesc José Caballé, ha remarcat que és un escenari «caòtic i desesperant». Escudero ha considerat que la paralització actual del sector farà que els mesos d'estiu es vagi al «ralentí». Els primers estudis apunten una pèrdua de 2,7 milions de turistes internacionals si els efectes de la crisi sanitària no s'aturen abans de Setmana Santa.\nEl context afecta directament la societat de les comarques, com la Cerdanya, dedicades al Turisme. Així, segons PIMEC Turisme, el 90% de les petites i mitjanes empreses d'hostaleria i la restauració ha vist reduïdes les vendes.


Sònia Gainza - Apropem la cultura - Hänsel* i Gretel*\nUn dels grans reptes que tenim a la ciutat de Barcelona és innovar i establir mecanismes perquè l’anonimat i individualisme que destil·len les grans urbs puguin ser atenuats en la mida del possible.\nQuan vam iniciar Apropa Cultura, un programa a cavall entre el sector social i el cultural, vaig comprovar que pocs camins s’havien traçat dins de l’administració pública entre aquests departaments. Així que ens vam convertir en facilitadors de polítiques culturals adreçades al sector social. Precisament per això és un exemple d’innovació: perquè des d’un equip de cultura, amb molta sensibilització social nascut a L’Auditori de Barcelona, s’han teixit aquestes connexions entre dos mons que es necessiten i a més celebren haver-se trobat.\nQuan un grup en risc d’exclusió social, parlem per exemple de col·lectius de persones amb drogodependències, persones en situació de sense llar, persones amb discapacitat o amb trastorn mental…, gaudeix d’un espectacle o visita a un museu, teatre o auditori emblemàtic de la seva ciutat, rodejat del públic habitual, els beneficis són elevadíssims. Pel sector social, la cultura significa un recurs de lleure educatiu i inclusiu de qualitat, ajuda a desenvolupar la persona i a treballar la inserció social. Aquestes persones, no se’n sortiran de la seva situació només a través de les prestacions socials, cal un pas més enllà; i per tant la col·laboració amb cultura i treball és molt necessària.\nI així ho va entendre de seguida l’Ajuntament de Barcelona. Des del 2006 i fins avui, s’ha bolcat donant suport econòmic al programa des del departament de Serveis Socials, valorant-ho com a recurs d’accessibilitat a la cultura i d’inclusió social. Curiosament, els hi és possible fer-ho perquè existeixen partides pressupostàries destinades a aquestes accions, perquè ja s’havia definit com a prioritat.\nD’altra banda, el sector cultural, des de l’administració, reconeix la necessitat de facilitar l’accés a la cultura a les persones més vulnerables, però les retallades no han permès massa la incorporació de nous capítols. Caldrà esperar altres temps de bonança.\nAfortunadament, 15 grans equipaments culturals de Barcelona ja formen part d’Apropa Cultura, oferint la seva programació habitual d’espectacles a preus socials a aquestes entitats. És interessant veure com aquest fet també transforma i desenvolupa l’esperit dels equipaments culturals i les persones que hi treballen. Tots hi guanyem! I quan escolto els testimonis de persones que gaudeixen de la cultura a través d’aquest programa, es converteixen en els meus mestres i també en la meva principal font de motivació.\nSònia Gainza. Responsable de “L’Auditori Apropa” de L’Auditori de Barcelona i directora del programa “Apropa Cultura”.


L’hoteleria i l’oci de Benidorm es manifesten contra les últimes mesures del govern - À Punt\nL’hoteleria i l’oci de Benidorm es manifesten contra les últimes mesures del govern\nUnes 1.500 persones, segons els organitzadors, protesten contra el tancament dels bars de copes i discoteques, entre altres restriccions.\nCapçalera de la manifestació, aquest diumenge, a Benidorm | À Punt NTC\n23 d'agost 2020 - 13:43\nEls sectors de l'hoteleria, el comerç i l'oci de Benidom han eixit aquest diumenge al carrer per a manifestar-se en contra de les últimes mesures que han imposat les administracions per a frenar l'expansió de la pandèmia, especialment les que ordenen tancar els locals d’oci nocturn, prohibir fumar a la via pública, terrasses incloses, si no es guarda la distància de seguretat, i als bars i restaurants deixar de servir als clients a les 24:00 hores.\nA la protesta han assistit 1.500 persones, segons l’Associació de Bars i Restaurants de Benidorm (Abreca), una de les tres entitats convocants de la marxa, juntament amb Ociobal i Aico. La patronal hotelera Hosbec s'ha desmarcat de la convocatòria.\nEls manifestants asseguren que la Covid-19 els ha tocat de mort i que, si continua així, a l'octubre podrien tancar la meitat dels comerços de la capital del turisme. Reclamen, a més de la reversió de les últimes mesures, i per tant poder obrir de nou o tornar a l’horari habitual, que s’abaixe l’IVA, es prorroguen els ERTO fins al 15 de març de 2021 i s’aproven ajudes directes al sector.\n“Açò s’afona. Les ajudes que ens han donat no són ajudes, sinó crèdits, que hem de tornar. Si s’han donat ajudes a la mineria i al sector de l’automoció, per què no al turisme, que genera molt més PIB”, denunciava Miguel Ángel Sotillos, president de l’associació d'empresas gestores d'habitatges de la Costa Blanca.\n“El comerç, l’hoteleria i l’oci nocturn són tres pilars fonamentals de l’economia d’aquesta ciutat i, si en cau un, caiem tots”, defensava Raúl Parra, president de l’Associació Independent de Comerciants de Benidorm. “El turisme anglés no està venint, ni tampoc el de l’Imserso. El familiar ja es retira i només ens quedava el turisme jove, però ara ens toquen l’oci nocturn…”, es queixava Parra.\n“Una ciutat turística sense oci nocturn no té sentit”, assegurava el president d’Abreca, Francisco Javier del Castillo, per a qui les últimes mesures del govern “perjudiquen la llibertat pròpia de les persones”.\nAquest divendres, el Tribunal Superior de Justícia de la Comunitat Valenciana (TSJCV) va desestimar el recurs presentat per l’Associació de Locals de Restauració i Oci d’Alacant (Alroa) contra la resolució de la Conselleria de Sanitat Universal que obliga a tancar l’oci nocturn i limita els horaris en l’hoteleria, en un intent de tallar el creixement exponencial de contagis de Covid-19 que s'ha registrat les últimes setmanes.\n“Treballem durant tres mesos per fer de Benidorm una ciutat segura. Les últimes mesures són molt injustes i fa que els turistes no vinguen”, afegia Raúl Parra.\n“Les mesures són dràstiques i abusives. Els governs han de donar ajudes, han de donar suport als comerços, molts dels quals estan tancant”, reclamava Olga Luna, veïna de Madrid, de vacances a Benidorm.\nDels 1.500 comerços que hi ha a Benidorm, el 60% venen souvenirs i depenen dels turistes al cent per cent. Molts d'aquests establiments s'han estimat més no obrir aquesta temporada, i als que sí que han obert els ha baixat la facturació entre un 70% i un 80%.\n“Si no venen turistes, els hotels no obrin i la gent es queda al carrer, sense faena”, assegurava Cristina Galán, una manifestant que s’ha desplaçat des de Madrid per a participar en la protesta. La seua parella és músic, com Simon, anglés, que opina que les noves normes “són política, no Covid-19. Que no es permeta que hi haja 20 persones en un bar escoltant un concert, no deuria ser”, afirmava indignat.\nPer a una altra ciutadana anglesa, Michele Becker, periodista, “els bars i els hotels han fet tot el que els han demanat, pel que fa a mesures de seguretat i higiene. No és just que ara els matxuquen. És vergonyós”, declarava contundent.\nEl president d'Hoteleria de Espanya, José Luis Izuel, també present en la manifestació, ha aprofitat per a reclamar més diàleg entre les autoritats sanitàries i el sector, perquè es consensuen mesures compensatòries, i ha asseguret que la protesta podria repetir-se en qualsevol punt d’Espanya.


PAe - CTT - General - Reductor d'Urls\nReductor d'Urls >\nAccés a RUN\nRUN implementa una solució senzilla de generació d'URL curts per a una millora en l'eficiència de la remissió d'adreces web mitjançant email, sms, twitter o qualsevol mitjà electrònic, que permeti a les adminsitraciones generar adreces més fàcilment recordables tipus http://run.gob.es/xxxxx i evitar així, l'ús d'adreces extremadament llargues.\nPer poder fer ús de l'aplicació RUN s'haurà de completar el formulari disponible en l'adreça:\nhttps://ssweb.mpt.es/ayuda/consulta/run i indicar Organisme Peticionari, i nom, cognoms, NIF de les persones que tindran accés al gestor d'URL. És imprescindible que l'organisme tingui habilitat l'accés a la Xarxa Sara per a l'ús del gestor RUN.\nRUN disposa de dos apartats, una pública on qualsevol persona que conegui una URL curta pot accedir a l'adreça http://run.gob.es i automàticament, RUN redirigeix a la URL llarga associada. D'altra banda, es disposa d'un backend de gestió on els usuaris, mitjançant l'ús del certificat digital, accedeix als URL del seu grup, on podrà editar les descripcions, les adreces curtes i llargues, i a més, efectuar comparatives de clics entre els URL del seu grup.\nSol·licituds d'alta i incidències


Da la Posta 8 Silvaplana Suïssa - Ofertes d'hotels amb els MILLORS DESCOMPTES EN LÍNIA Fer un comentari al lloc web\n-, Silvaplana City Center, Silvaplana, Suïssa, 7513\nSobre Da la Posta 8\nPer als viatgers què vulguin captar les imatges i els sons de Silvaplana, Da la Posta 8 és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. A Da la Posta 8, l'excelent servei i instal.lacions superiors faran de la vostra estada una experiència inoblidable. Mentres estan allotjats en aquestes meravelloses instal.lacions, els clients poden gaudir de ascensor. Totes les instal.lacions per als clients, ofereixen comoditats destinades a assegurar tot el comfort possible. L'hotel ofereix meravelloses instal.lacions d'oci com jardí que faran de la vostra estada una experiència inoblidable. Amb una localització ideal i amb comoditats imbatibles, Da la Posta 8 no troba competidors en cap categoria.


Oberta la crida a la participació per a les JENUI 2018 (fins al 22 de Gener) - Notícies - Unitat de Suport a la Qualitat i la Innovació Docent ESUP/DTIC (UPF)\nOberta la crida a la participació per a les JENUI 2018 (fins al 22 de Gener)\nOberta la crida a la participació per a les JENUI 2018 (fins al 22 de Gener) - Notícies\nEns plau informar-los sobre les XXIV JENUI que tindran lloc a Barcelona els dies 4, 5 i 6 de juliol de 2018.\nLes XXIV Jornadas sobre Enseñanza Universitaria de la Informática (JENUI 2018) estan promogudes per la Asociación de Enseñantes Universitarios de la Informática (AENUI) i organitzades pels Estudis d’Informàtica, Multimèdia I Telecomunicació de la Universitat Oberta de Catalunya (UOC).\nL’objectiu de les JENUI és promoure el contacte, l’intercanvi i la discussió de coneixements i experiències entre professors universitaris d’informàtica i grups de Recerca.\nEl debat sobre el contingut dels programes i mètodes pedagògics utilitzats i els enfocaments innovadors que es materialitzen en aquest fòrum estan orientats a millorar la docència de la informàtica a les universitats.\nLes JENUI s’articulen mitjançant contribucions de tipus ponència complerta, pòster i demostració de recursos docents, així com tertúlies i altres activitats que estimulen el contacte personal entre els docents.\nEs poden fer enviament de propostes fins al 22 de Gener.\nPer més información, consulteu la web de les JENUI: http://jenui2018.uoc.edu/